Tugna-a, tedda-d deg tewriqin illexsen d imeṭṭi, deg-s, amaru ikenna tadist i d-yettakken tudert ar timmist i ilaq ad d-teffi akken ad yekkes uqraḥ, maca mebla ma yefka-d udem n ukenni yellan gar-asen ( Talalit d useffi). Ad d-negzu seg uḍris d akken s tugna-a, iqsed-d timetti i iḥeṣlen gar uqdim irekkun d umaynut yettmecɛuɛulen. Leɛwayed isebken cuban timmist yetteqraḥen, ma yella d tatrarit tcuba tadist i d-yettakken tudert. Di sin sɛan asirem, imi tadist tettawi-d tudert, ma yella d timmist ɣas yella deg-s uqraḥ, maca ma teffi-d ad yekkes ad d-tawi ḥellu.